Demiranda mexicanae Deiparae imago quae apud omnes jam diu est admirationi, tot habet amatores, quot spectatores, testesque suae originis Novi Orbis incolas universos. Etenim Carolo V Imperatore regnante sesquidecimi, quod vertebatur, saeculi primo trigessimo anno, decimo postquam amplissimum mexicanorum imperium ad locupletandum fere mundum apparavit, locupletius ipsum reddidit caeleum. Ubi indigenae cuidam Indo, cui nomini Joanni Didaco erat, ad veram fidem recens adducto ter se Deigenetrix prope collem tribus milliarijs à Mexico principe urbe divisum, beatissimo in lumine, caelesti concentu, & eo nomnino cultu, quo mox se pinxit, spectandam obtulit: praefata, velle inibi templum erigi sibi, clientemque suum adhortans, ut hac de re D. Fr. Joannem de Sumarraga... - Juan Diego, 1474-1548